**A büntetés-végrehajtás országos parancsnokának
26/2015. (III.31.) OP**

***s z a k u t a s í t á s a***

***a büntetés-végrehajtási szervezet Biztonsági Szabályzatának kiadásáról***

A büntetés-végrehajtási szervezet belső szabályozási tevékenységéről szóló 2/2013. (IX.13.) BVOP utasítás 7. pontja alapján - figyelemmel a büntetés-végrehajtási szervezetről szóló 1995. évi CVII. törvény, valamint a büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvény, továbbá a szabadságvesztés, az elzárás, az előzetes letartóztatás és a rendbírság helyébe lépő elzárás végrehajtásának részletes szabályairól szóló 16/2014. (XII. 19.) IM rendelet előírásaira - a végrehajtandó biztonsági feladatok tervezése, szervezése és a gyakorlatának egységessége érdekében az alábbi szakutasítást adom ki.

1.  Jelen szakutasítás Mellékleteként kiadom a büntetés-végrehajtási szervezet Biztonsági Szabályzatát (a továbbiakban: Szabályzat).

2.  A Szabályzat hatálya a Büntetés-végrehajtás Országos Parancsnokságára, a bv. intézetekre/intézményekre, valamint a fogvatartottak foglalkoztatását végző gazdasági társaságokra (a továbbiakban együtt: bv. szervek), és azok személyi állományára terjed ki.

3.  A Szabályzatban foglaltakat a személyi állomány részére oktatni kell. A Szabályzat előírásait a bv. szervek hivatásos állományú tagjai teljes terjedelemben, a közalkalmazottak és a munkaviszonyban álló személyek a munkájukhoz szükséges mértékben kötelesek ismerni és alkalmazni.

4.  A bv. szervek vezetői intézkedjenek a helyi szabályozások, munkaköri leírások, őr- és szolgálati utasítások felülvizsgálatára, azok szükség szerinti módosítását - a Szabályzattal összhangban - 2015. április 30-ig végezzék el.

5.  Jelen szakutasítás 2015. április 1-jén lép hatályba.

6.  Hatályát veszti a biztonsági feladatok végrehajtására vonatkozó szabályzat gyűjtemény kiadásáról szóló 1-1/42/2009. (VIII.14.) OP intézkedés 1. számú szabályzata.

**Csóti András bv.vezérőrnagy**országos parancsnok